মাদারীপুর পৌরসভা

মাদারীপুর পৌরসভা বাংলাদেশের মধ্যাঞ্চলের মাদারীপুর জেলার সদর উপজেলার অন্তর্গত একটি প্রথম শ্রেণীর পৌরসভা। মাদারীপুর পৌরসভা আয়তন ৩,৪৭১.৮১৩৩ একর (১৪.০৫ বর্গ কিলোমিটার)। ২০১১ সালের পরিসংখ্যান অনুযায়ী মাদারীপুর পৌরসভায় ২৭১১৮ টি পরিবারে সর্বমোট ১৫০,০০০ (পুরুষ- ৭৭,৭০০, মহিলা- ৭২,৩০০) পৌর নাগরিক পৌর এলাকায় বসবাস করেন। মাদারীপুর জেলার কেন্দ্রে মাদারীপুর পৌরসভার অবস্থান। ঢাকা বিভাগ থেকে এ পৌরসভার দূরত্ব ৮৯ কিলোমিটার। এ পৌরসভার উত্তরে রাস্তি ও পাঁচখোলা, দক্ষিণে ঝাউদি ও ঘটমাঝি, পূর্বে ঝাউদি ও খোয়াজপুর এবং পশ্চিমে পেয়ারপুর ইউনিয়ন অবস্থিত। ভৌগোলিক অবস্থানঃ ২৩.০০’ থেকে ২০.৩০’ উত্তর অক্ষাংশ এবং ৮৯.৫৬’ থেকে ৯০.২১’ পূর্ব দ্রাঘিমাংশ। ১৮৭৫ খ্রিষ্টাব্দের এপ্রিল মাসে কলিকাতা মিউনিসিপ্যালিটির নিয়ন্ত্রণাধীন মাদারীপুর মিউনিসিপ্যাল কমিটি স্থাপিত হয়। যা পরবর্তীতে মাদারীপুর পৌরসভা নামে আখ্যায়িত করা হয়। তৎকালিন মাদারীপুর মহকুমা প্রশাসক জে.বি. স্টুয়ার্ড এর সভাপতিত্বে ১৮৭৫ খ্রিষ্টাব্দের ২৬শে জুন মিউনিসিপ্যালিটির প্রথম সভা অনুষ্ঠিত হয়। মাদারীপুর পৌরসভার প্রশাসনিক কার্যক্রম মাদারীপুর সদর উপজেলার আওতাধীন। এটি জাতীয় সংসদের ২১৯নং নির্বাচনী এলাকা মাদারীপুর-২ এর অংশ। এ পৌরসভায় ৯টি ওয়ার্ড, ৩৪টি মহল্লা রয়েছে। এ পৌরসভার আওতাধীন গ্রাম/এলাকাসমূহ হল: হরি কুমারিয়া, কুকরাইল, শকুনী, তরমগুরিয়া, লক্ষ্মীগঞ্জ, মাদারীপুর, চর মদনরায়, পানিছত্র, সৈদারবালী, কুলপদ্দী, মোবারকদি, পাকদী, থানতলী, চরমুগুরিয়া, চর খাকদী, পেয়ারপুর, রুপরিয়া, গৈদী, ঘটমাঝি, খাকদী, কুমারখালী। মাদারীপুর পৌরসভার সাক্ষরতার হার ৭১.৪০%। এ পৌরসভায় ৩টি কলেজ, ১টি আলিম মাদ্রাসাসহ ৪টি মাদ্রাসা, ২টি কারিগরি স্কুল এন্ড কলেজ, ৭টি মাধ্যমিক বিদ্যালয়, ২টি কওমী মাদ্রাসা, ২৭টি প্রাথমিক বিদ্যালয়, ১টি এবতেদায়ী মাদ্রাসা, ৩টি কিন্ডারগার্টেন ও ৩টি নূরানী কিন্ডারগার্টেন রয়েছে। মাদারীপুর পৌরসভায় যোগাযোগের প্রধান সড়ক ঢাকা-মাদারীপুর মহাসড়ক। যে কোন যানবাহনে যোগাযোগ করা যায়। এছাড়া মোট রাস্তা কাঁচা ২১.৯২ কি.মি., ডব্লিউবিএম ৫.১৫ কি.মি., সিসি/আরসিসি ২৫.৫০ কি.মি., সলিং ২৮.২০ কি.মি., এইচ বি বি ৮.২৫কি.মি. এবং কার্পেটিং ৬৮.৮০ কি.মি.। ব্রীজ ১৭টি এবং কালভার্ট ১০৪টি। মাদারীপুর লঞ্চ ঘাট থেকে নৌ পথে ভ্রমণ পিয়াসুদের জন্য ঢাকা মহানগরীতে নির্বিঘ্নে খুব সহজে আসা-যাওয়া করা যায়। মাদারীপুর পৌরসভায় ১৮৭৬ সাল হতে ডিসপেনসারী আকারে তৈরী হয়ে বর্তমানে ১০০ শয্যা বিশিষ্ট সরকারি হাসপাতাল হিসেবে পরিচালিত হচ্ছে। ইতিমধ্যে এই হাসপাতাল ২৫০ শয্যায় উন্নীত করনের কাজ শুরু হয়েছে। ১০টি বেসরকারি হাসপাতাল এবং ১৩টি স্বাস্থ্য ও পরিবার পরিকল্পনা কেন্দ্র, ১টি ডায়াবেটিক হাসপাতাল, ১টি যক্ষ্মা হাসপাতাল রয়েছে। মাদারীপুর পৌরসভায় ১১০টি মসজিদ, ৫টি ঈদগাহ, ২৭টি মন্দির রয়েছে। আড়িয়াল খাঁ নদী কুলপদ্দি বাজার, পানিছত্র চৌরাস্তা বাজার, মাদারীপুর (পুরান) বাজার, পৌর নতুন বাজার, কুকরাইল বাজার, চরমুগুরিয়া বাজার। শাহ মাদার দরগাহ শরীফ, আড়িয়াল খাঁ নদী মাদারীপুর শকুনি দীঘি, চরমুগরিয়া ইকো পার্ক ( প্রাচীন বন্দর ও বানরের অভয়ারন্য) নারায়ণ মন্দির- পানিছত্র, কুলপদ্দি জমিদার বাড়ি ও আবহাওয়া অফিস দৈনিক: সুবর্ণগ্রাম (১৯৯৮), প্রান্ত (২০০১), মাদারীপুর নিউজ (২০০৬), বিশ্লেষণ (২০০৯); সাপ্তাহিক: সুপ্রভাত (১৯৯১), শাহ মাদার (১৯৯৩), শরীয়তউল্লাহ (১৯৯৬), আজকাল (১৯৯৯), গণসচেতনতা (২০০৬), সুবার্তা (২০০৭); মাসিক: যুগচেতনা (১৯৯১), পোস্টার (১৯৯১), শান্তি সাময়িকী (১৯৯২), জাবল-ই-নূর (২০০৫); সাহিত্য পত্রিকা: কথন, সন্দীপন, কিশলয়, বৈশাখী, ঊষা, ক্যানভাস, বর্ণমালা, নবপ্রভাত; অবলুপ্ত: দৈনিক দিগন্ত (১৯৬০), সাপ্তাহিক জননী বাংলা (১৯৭২), সাপ্তাহিক মাদারীপুর বার্তা (১৯৮৬), সাপ্তাহিক আড়িয়াল খাঁ (১৯৮৯), পাক্ষিক বালারঞ্জিকা (১৮৬৩)। আলিমুদ্দিন আহম্মদ, খান সাহেব (১৮৯০ -১৯৫৭খ্রি.) - মোক্তার ও বিশিষ্ট রাজনীতিবিদ; মুন্সী মোজাহারুল হক (১৮৯৮-১৯৭৯খ্রি.) - রাজনীতিবিদ ও মাদারীপুরের প্রথম লঞ্চ ব্যাবসায়ী; এসকান্দার আলী খান (১৯০১-৮৩খ্রি.) - বিশিষ্ট আইনজীবী ও রাজনীতিবিদ; এমএলএ; দ্বারকানাথ বারুরী (১৯০৬ -৮৫খ্রি.) - যুক্ত বঙ্গের ও পূর্ব পাকিস্তান মন্ত্রী, পাকিস্তান কন্সটিটিউশন কমিশনের সদস্য(১৯৬০); ডাঃ গোলাম মওলা (১৯২০ -৬৭খ্রি.) - ভাষা সৈনিক, এমএলএ, এমএনএ, একুশে পদক(২০১০) প্রাপ্ত; বিশিষ্ট চিকিৎসক; আভা আলম (১৯৪৭-৭৬খ্রি.) - সঙ্গীত শিল্পী; মরনোত্তর একুশে পদক(১৯৭৮) স্বর্ণপদক প্রাপ্ত; বাসুদেব দাশগুপ্ত (১৯৩৮-২০০৫) - হাংরি আন্দোলন এর বিশিষ্ট ঔপন্যাসিক; আবদুল মান্নান শিকদার - ভাষা সৈনিক; প্রাক্তন এমপি ও প্রতিমন্ত্রী; অসীম সাহা (১৯৪৯-) - কবি ও ঔপন্যাসিক; বাংলা একাডেমি সাহিত্য পুরস্কার (২০১২) প্রাপ্ত; একুশে পদক (২০১৯) প্রাপ্ত; এ.টি.এম. কামালুজ্জামান - সাংস্কৃতিক সংগঠক; বাশার মাহমুদ (১৯৫২-২০২১) - কবি, সাহিত্যিক, নাট্যকার, সাংবাদিক, গবেষক; শাজাহান খান (১৯৫২- ) - রাজনীতিবিদ; এমপি; প্রাক্তন মন্ত্রী; আ. ফ. ম. বাহাউদ্দিন নাছিম (১৯৬১) - রাজনীতিবিদ ও কৃষিবিদ; প্রাক্তন এমপি; মোহাম্মদ নিজামউদ্দিন আহমেদ (১৯৬০- ) - এডমিরাল, বাংলাদেশ নৌবাহিনীর প্রধান (২০১৫-২০১৯); মিলন সব্যসাচী (১৯৭২− ) - কবি, কথাসাহিত্যিক, গীতিকার, গবেষক ও বহুমাত্রিক লেখক; লিখন মাহমুদ - স্বেচ্ছাসেবী সংগঠক, গবেষক; মহিত খান - সঙ্গীত শিল্পী; রুহুল আমীন - ইউএনও; জনপ্রশাসন পদক (২০১৯) প্রাপ্ত। মাদারীপুর সদর উপজেলা মাদারীপুর জেলা "মাদারীপুর জেলা"। বাংলাদেশ জাতীয় তথ্য বাতায়ন (ইংরেজি ভাষায়)। সংগ্রহের তারিখ ২০১৯-০৭-২৯।  মাহমুদ, বাশার। "চন্দ্রদ্বীপ"। ভোরের কাগজ। ২০২০-১০-০১ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৯।  মিয়া, আবদুল জাব্বার (১৯৯৪)। মাদারীপুর জেলা পরিচিতি। মাদারীপুর: মিসেস লীনা জাব্বার। পৃষ্ঠা ৬।  বাালাদেশ জিওকোড (পিডিএফ)। ঢাকা: বাালাদেশ পরিসংখ্যন ব্যুরো। জুন ২০১৭।  "মাদারীপুর পৌরসভা"। BDMayor (ইংরেজি ভাষায়)। ২০১৯-০১-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৯।  মাহমুদ, লিখন (১০ ডিসেম্বর ২০১২)। মাদারিপুর ইতিবৃত্ত। বিশ্বসাহিত্য কেন্দ্র মাদারিপুর। পৃষ্ঠা ৭। আইএসবিএন 978-984-35-3208-4।